en da en da da da ro da da da sv da da en sv da en en en nb da da da da da da nb da da en nb fr da da en
Monsen, Nina Karin - Nordic Women's Literature
Født i Bergen, er mag.art. i filosofi. I en periode var hun lærer ved Universitetet i Oslo. Hendes filosofiske arbejder, Det kvinnlige mennesket, 1975, og Jomfru, mor eller menneske?, 1984 (da. 1985), er præget af en personalistisk holdning, der gjorde hende til en kontroversiel skikkelse i kvindebevægelsen.
I 1976 debuterede hun skønlitterært med Kvinnepakten, en roman der vakte opmærksomhed ved sin krasse skildring af moderkærligheden. Siden fulgte dagbogsromanen Jammersminne, 1980, om en kvindes kamp for at definere sig selv som en selvstændig og positiv person. Etiske problemer står centralt både i novellesamlingen Dødt liv, 1987, romanen Inntrengere, 1989, og de filosofiske arbejder Det elskende menneske. Person og etikk, 1987, Det kjempende menneske. Maktens etikk, 1990, og Under godhetens synsvinkel. Livsfilosofiske essays, 1992.
Siden ovenstående biografi blev publiceret i Nordisk Kvindelitteraturhistorie har Nina Karin Monsen udgivet en række filosofiske bøger, senest Det innerste valget. Språk, tanke, mening, 2007, og Kampen om ekteskapet og barnet, 2009.
Hun modtog Fritt Ord-prisen 2009.
Udvalgt litteratur om forfatteren
Brita Pollan: "Norsk feministroman. Nina Karin Monsen: Jammersminne" i: Vinduet nr. 4, 1980
Litteratur om/af forfatteren i bibsys.no
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.